
En aquest treball s'aporten dades corològiques d'alguns tàxons interessants per a la 
flora de les Illes Balears. Destaquem: Gennaria diphylla (Link) Parl., Hydrocotyle 
bonariensis Lam., Physalis peruviana L. i Teucrium dunense Sennen x Teucrium 
polium L. subsp. capitatum (L.) Arc. 

Chorological notes on some interesting taxa of the Balearic flora are reported, of 
which the following are outstanding: Gennaria diphylla (Link) Parl., Hydrocotyle 
bonariensis Lam., Physalis peruviana L. and Teucrium dunense Sennen x Teucrium 
polium L. subsp. capitatum (L.) Arc. 

Introducció 


En aquesta nota florística, es segueix 
ampliant les dades corològiques de la flora 
Balear. S'aporten dades per un total de 13 tàxons 
de plantes vasculars, que són novetats florísti- 
ques o que tenen una distribució poc coneguda 
per a la flora de les Illes Balears. Les novetats per 
al conjunt de les Illes Balears s'assenyalen amb 
dos asteriscs (**) i les novetats insulars amb un 
(*). Per a cada localitat s'especifica la quadrícula 
del reticle UTM d'1 x 1 km. 


Resultats 


Aphanes arvensis L. 

El peu de lleó petit és una petita rosàcia de 
distribució Lateeuropea rara a les muntanyes de 
Mallorca (Bolòs i Vigo, 1984-2001). 


Puig des Tossals Verds, Escorca (DE 
4.84/44.04; 1.116 m). 

Voltes d'en 
4.88/44.07; 1.000 m). 

Es Coll i Pla de sa Creu a Montcaire, For- 
nalutx (DE 4.79/44.07; 4.80/44.07; 739-789 m). 


Galileu, Escorca (DE 


Aphanes floribunda (Murb.) Rothm. 

El peu de lleó és una petita rosàcia de dis- 
tribució Mediterrània rara a les muntanyes de 
Mallorca (Bolòs i Vigo, 1984-2001). Bonafè 
(1977-1980) tan sols la cita de Lluc fins al Teix. 

Comellar de sa Rateta, Escorca (DE 
4.82/44.03, 4.82/44.02, 750-1.028 m). 


Aristolochia bianorii Sennen & Pau ex Pau 

El carabassó de muntanya és un endemisme 
de les Gimnèsies freqüent a la part septentrional 
de la serra de Tramuntana i més rara a la zona 
central (Alomar et al., 1997). 

Ses Rotes de Caimari (DE 4.91/44.02, 200- 
400 m). Petita població al camp marjat amb oli- 
var. 


Asplenium balearicum Shivas 

La falzia de riba viu a les illes tirrèniques 
(Caprària, Sardenya, Còrsega, Palmarola, Pante- 
lleria i Ponza) (Alomar, 2003). A Menorca es 
localitza, principalment, a la costa nord sobre 
substrat silici i a l'illa d'en Colom. 

Cala en Turqueta (EE 5.78/44.20, 10 m). 


Bupleurum tenuissimum L. 

L'orella de conill té una distribució Holàrti- 
ca (Bolòs i Vigo, 1984-2001). A Mallorca tan 
sols hi ha dues cites a la part central de la serra 
de Tramuntana: Sóller (Bianor, 1917) i barranc 
de Biniaraix (Vicens, 1988), i de Menorca: cala 
de sa Torreta i sa Boal Vella (Fraga et al., 2000). 

Ca n'Aloi, Pollença (EE 4.99/44.10, 140 
m). Localitzada a marjades d'olivar i garrover 
llaurades. 


Genista tricuspidata Desf. subsp. sparsiflora 
(Ball) Maire 

La gatova té una distribució Ibero-magrebi- 
na (Talavera in Castroviejo et al., 1986-2001). A 
Mallorca és abundant, i es localitza principal- 
ment, a la part meridional i oriental de Mallorca 
(Alomar et al., 1997). 

Son Olesa, Valldemossa (DD 4.65/43.95, 
390 m). Un petit redol d'uns 100 mí de gatova. 


* Gennaria diphylla (Link) Parl. 

Les mosques verdes viuen al sud de la 
península ibèrica, Nord d'Àfrica; i les illes Canà- 
ries, Madeira, Portosanto, Còrsega, Sardenya i 
Pitiüses (Delforge, 2002). Les primeres cites a 
les Illes Balears són de Wittenberg (1976) a For- 
mentera i de Terrisse (1984) a Eivissa. 

Sa Cova, Valldemossa (DD 4.62/43.94; 
115-140 m). El 07.03.2002 es varen observar dos 
petits nuclis formats per 19 plantes, nou de les 
quals estaven en flor; sobre substrat àcid, a vora 
un camí i a unes antigues marjades d'olivar que 
han estat eixarmades. 

Durant una visita el 2003; han estat localit- 
zats 22 exemplars, amb un petit increment de la 


població. La seva fenologia és de principis de 
mars fins a principis d'abril. 


** Hydrocotyle bonariensis Lam. 

Herba higròfila de jonqueres no halòfiles 
originària d'Amèrica del Sud (Bolòs i Vigo, 
1984-2001). 

Clot de s'Aigüa, Son Valentí, Banyalbufar 
(DD 4.61/43.92; 324 m). Localitzada una petita 
població a l'antiga pedrera. 


** Physalis peruviana L. 

El fanalet groc és una solanàcia d'origen 
Neotropical, que és subespontània a terres medi- 
terrànies marítimes (Bolòs i Vigo, 1984-2001). 

S'Hort de sa Baduia, Valldemossa (DD 
4.67/43.94; 360 m): 2 exemplars en flor i fruit a 
l'hort. 


Rubus caesius L. 

El romegueró té una distribució Lateeuro- 
pea (Bolòs i Vigo, 1984-2001). A Mallorca és 
rara i localitzada (Bonafè, 1977-1980) i més fre- 
quent a la part oriental de Menorca (Fraga et al., 
2000). 

Vinromà, Muro (EE 5.05/44.00, 40 m): ha 
estat observada a la vorera dels horts i a una anti- 
ga pedrera transformada amb hort. 

Puig de Son Pentinat (ED 5.32/43.89, 75 
m): fa bardissa a les voreres de l'antiga via del 
tren. 

Camí des Polls, Muro (EE 5.06/44.04, 
5.06/44.03, 5.07/44.03, 2 m): aquest tàxon ja va 
ser citat per Enoche (1921-23) a s'Albufera de 
Mallorca, però no va ser observat per Alomar 
(1995). 

Font de s'Ermita, Betlem (ED 5.27/43.98, 
275 m): penjant de la paret seca damunt la font. 

Font d'en Simó, Maò (FE 6.03/44.17, 
6.03/44.18, 6.04/44.18, 40-90 m): fa bardissa a 
les voreres del camí empedrat que discorre pel 
torrent. 

Barranc d'Algendar (EE 5.81/44.21, 
5.82/44.21, 20 m): fent bardissa a les voreres del 
torrent. 

Pedreres de s'Hostal, Ciutadella (EE 
5.74/44.28, 43 m): penjant dels murs de l'antiga 
pedrera. 

** Teucrium dunense Sennen x Teucrium 
polium L. subsp. capitatum (L.) Arc. 

Punta des Fenicis, Santa Margalida (EE 
5.15/44.00; 5.16/44.00; 2 m): el 20.05.2001 s'ob- 
servaren 5 exemplars mesclats entre els pares, 
vora el jaciment megalític. El fort temporal d'oc- 
tubre de 2001 va arrabassar la major part de la 
vegetació costera d'aquesta riba. 


Senecio malacitanus Huter 

El lletsó de fulla estreta té una distribució 
Ibero-magrebina (Bolòs i Vigo, 1984-2001). A 
Mallorca és rara (Bonafè, 1977-1980), amb la 
seva principal població a sa Dragonera (Estelrich 
et al., 1996). 

Club de Mar, Palma (DD 4.69/43.80, 2 m): 
2 exemplars entre la gespa del jardí. 

Torrent Vall d'en March, Pollença (DE 
4.97/44.13, 50 m): petita població dins el llaç del 
torrent. 

Conques, Puigpunyent (DD 4.58/43.84, 
300-400 m): petita població dins el llaç del 
torrent. 


Verbascum blattaria L. 

Escrofulariàcia de distribució Lateeuropea 
(Bolòs i Vigo, 1984-2001). Està citada per Bene- 
di et al. (1989) a la part central de la serra de Tra- 
muntana. 

Sa Roca, Albufera de Mallorca (EE 
5.09/44.05, 1 m): fotografiat un exemplar en 
poncelles devora les vaqueries. 

